Document ID: 32005R0738

KOMISJONI MÄÄRUS (EÜ) nr 738/2005,
13. mai 2005,
millega muudetakse määrust (EÜ) nr 1040/2002, milles sätestatakse ühenduse fütosanitaarkontrolliks ettenähtud rahalise toetuse jaotamist käsitlevate sätete üksikasjalikud rakenduseeskirjad ning tunnistatakse kehtetuks määrus (EÜ) nr 2051/97
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 8. mai 2000. aasta direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, (1) eriti selle artikli 23 lõike 5 viiendat lõiku,
ning arvestades järgmist:
(1)
Komisjoni määrus (EÜ) nr 1040/2002 (2) hõlmab kulusid, mis on otseselt seotud kolmandatest riikidest või teistelt ühenduse aladelt sissetoodud kahjulike organismide tõrjega nende hävitamise eesmärgil või, kui see ei ole võimalik, nende leviku piiramiseks võetud või võetavate vajalike meetmetega.
(2)
Vastavalt kõnealuse määruse artikli 4 lõikele 3 ei anta rahalist toetust, kui abikõlblike kulutuste kogusumma on aastas alla 50 000 euro.
(3)
Kogemused on näidanud, et liikmesriikide esitatud toimikud üldiselt vastavad määruse (EÜ) nr 1040/2002 nõuetele, välja arvatud abikõlblike kulutuste aastast miinimumsummat käsitlev nõue. Teatavatel juhtudel, eriti liikmesriikides, kus põllumajanduseks kasutatakse ainult väikest osa riigi territooriumist ja kus sellest tulenevalt on kahjulike organismide puhangute kontrollimise kulud väiksemad, on abikõlblike kulutuste kogusumma aastas alla 50 000 euro.
(4)
Seepärast tuleks rahalist toetust anda ka toimikute puhul, kus abikõlblike kulutuste kogusumma on aastas alla 50 000 euro.
(5)
Seepärast tuleks määrust (EÜ) nr 1040/2002 vastavalt muuta.
(6)
Käesoleva määrusega ettenähtud meetmed on kooskõlas taimetervise alalise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1040/2002 artikli 4 lõige 3 asendatakse järgmisega:
“Ühenduse rahalist toetust ei anta, kui artikli 4 lõikes 1 osutatud abikõlblike kulutuste kogusumma on aastas alla 25 000 euro.”
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolevat määrust kohaldatakse alates 1. jaanuarist 2005.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 13. mai 2005

Labels: 15
6